Núm. 215 


desembxe de 2017 



Periòdic de comunicació 
popular de Sants i barris veïns 

3.000 exemplars | Distribució gratuïta 


Pag. 3 

Octubxe i 
Novembxe de 
mobilitzacions i 
xepxessió de l'estat 

A Sants es consolida el CDR com 
espai unitàri en defensa de la 
República 


Pàg.5 

La violència 
masclista no 
s’;atuxa, la lluita 
feminista tampoc 

Concentració en record a les 
més de 90 víctimes de femini- 
cidis en el que va d'any 


Pàg. 12 

Entrevista 

Inés Guardia, 
La Gallina de 
Metal 



Vides mercantílitzades 

Reflexions sobre la societat de consum, les 
necessitats materials i el sistema que els 

sustenta 



Micro Obert pàg. 2 / Actualitat pàgs. 4-5 / A fons pàg. 6-7 / Diversitat Barrial pàg. 10 / Directoris pàg. 11 / Entrevista pàg. 12 























desembre de 2017 I B* 215 


2 I Opinió 


EDITORIAL ★ 


Consum crític i responsable a les nostres mans 


E l desembre és un més 
que destaca per ser el 
final de l'any. Un final 
d'any col·locat just 
després del solstici d'hivern on 
el calendari Gregorià va situar 
el naixement de Crist. És el 
temps d’adorar els ídols, i no hi 
ha ídol més gran en l’actualitat 
que el consum: gastar, comprar, 
regalar, tenir, etc. 

És el motor de l’economia, 
però aquesta economia 
és a la vegada la que fa 


funcionar el sistema i la que 
al mateix temps fa que aquest 
esdevingui injust i desigual. Els 
consumidors som tots, doncs 
no és possible quedar-ne al 
marge. Aquesta posició ens 
dóna un poder. Ser crítics amb 
el consum i el conseqüent 
consumisme és quelcom 
necessari per a aquelles que 
pretenen incidir en la societat 
per fer-la un lloc millor i 
més just. Black Friday, Nadal, 
Reis, el dia de la mare, del 
pare, Sant Valentí, i cada cop 


més temporades de rebaixes 
encarades a crear-nos més 
necessitat de compra. Gangues 
de preus que amaguen 
explotació i precarietat 
laboral, però que ens fan sentir 
que tenim accés a una vida 
complaent adquirint més i 
més productes. Comprem per 
ser més pobres i per fer a altres 
més rics. 

És des d’una perspectiva 
crítica des de l'única on es pot 
començar a esbossar altres 


realitats que converteixin 
el nostre món i les nostres 
condicions de vida en espais 
més justos. No només això, 
sinó que l’actual ritme de 
consum posa el planeta amb 
els seus recursos limitats 
en una situació extrema. 
No podem gastar de forma 
il·limitada en un món limitat, 
no hi ha evidencia més gran. 
Però el que amaga aquesta 
frase és que, mentre ho fem, 
les conseqüències d'això les 
reben les més desafavorides 


i una Terra en constant 
depredació. 

Aprofitem doncs el nostre 
poder i la nostra responsa¬ 
bilitat al màxim. Siguem 
crítics i conseqüents en 
tot allò que estigui a les 
nostres mans. I allò que no 
ho estigui, lluitem ara, per 
a què en el futur també ho 
puguem canviar. 


LES PARETS PARLEN ★ 


Llibertat presos polítics 


Convocats per te 


disp 0sats 


a resistir 



Uïbertatloidtó 


Llibertat presos polítics 


MICRO OBERTA Envia'ns el teu escrit a laburxa@gmail.com 

Alcohol i anarquisme 


Acció Llibertària de Sants 


ocialisme llibertari, en 
tant que alternativa 
a l’actual sistema 
socioeconòmic capitalista 
que justifica la seva hegemonia 
gràcies a la construcció d’un 
model de vida que dicta una 
sèrie de falses necessitats 
materials i plaers que l’individu 
pot satisfer a canvi de vendre la 
seva força productiva i creativa 
a l’Estat o a la burgesia, cal que 
construeixi un imaginari que 
no només alliberi l’ésser de 
la seva alienació econòmica, 
sinó que també l’alliberi de 
les formes de consumisme 
que transformen les persones 
en dòcils autòmats i de tota 
opressió que negui la nostra 
personalitat. 

En aquest sentit, l’alcohol 
és una mercaderia que en el 
context actual, a més de tenir 
valor de canvi i d’ús, té un 


valor d’abús —alienador— 
que no respon a cap necessitat 
fisiològica ni de plaer. Tan sols 
és el resultat d'una societat que 
ofega la seva frustració amb 
cervesa i vi, que és governada 
per l'individualisme i que 
predica l’hedonisme com a 
religió oficial de l’estat. L’ús 
de l’alcohol —sobretot de les 
begudes fermentades— com 
a part de la dieta d'una vida 
satisfactòria, constitueix un 
consum racional d’aquest, 
mentre que el seu abús, ja 
sigui sistemàtic o puntual, és 
una irracionalitat que té com 
a objectiu experimentar els 
seus efectes secundaris, els 
quals indueixen a un estat 
d’alienació i de pèrdua de 
llibertat que és incompatible 
amb un discurs anticapitalista 
i llibertari. L’abús sistemàtic 
de l’alcohol es manifesta en 
individus que n’exploten el 
consum de manera periòdica 
com a norma quan es presenta: 
una forma determinada d’oci, 


un espai o un entorn propici al 
seu consumisme, la necessitat 
d’una eina de socialització 
o desinhibició, o la simple 
voluntat d’emborratxar-se per 
plaer, pel plaer d’evadir-se de 
la realitat i no plantar-li cara... 
Aquest tipus d’abús provoca 
l’alienació permanent del 
subjecte ja que —i encara que 
no existeixi una dependència 
física— genera una rutina de 
consum que degenera la nostra 
llibertat i autonomia alhora 
que serveix com a mitjà de 
repressió per a l’estat. Per una 
altra banda, entenem per abús 
puntual de l’alcohol aquella 
embriaguesa ocasional que, tot 
i tenir com a causa alguna de 
les esmentades anteriorment, 
és un fenomen molt poc 
habitual en l’individu en 
qüestió. Malgrat que el subjecte 
en aquest cas aconsegueix 
escapar de l’hàbit abusiu de 
beure, el simple fenomen 
d'emborratxar-se, en tant que 
consum desproporcionat d'una 


mercaderia, de no ser els amos 
de les nostres accions, no té 
cabuda en l'anarquisme. És 
curiós com existeix un consens 
tan gran entre el moviment 
anticapitalista a l’hora de 
rebutjar que una moda mani 
el moment en que ens hem 
de comprar un pantaló, o a 
negar-se a viure de rendes 
parasitàries, i en canvi amb 
l’alcohol es faci la vista grossa 
i s’assumeixin contradiccions 
amb tanta facilitat. 

Pior Kropotkin, a La moral 
anarquista, parlava així de 
l’ésser humà: «en els seus actes 
raonats o conscients l’ésser 
humà busca allò que li agrada. 
Tal s'embriaga i s'embruteix 
cada dia perquè busca en el 
vi l’excitació nerviosa que no 
troba en el seu organisme. Tal 
altre no s'emborratxa, renuncia 
al vi si bé troba plaer bevent, 
per conservar la frescor de la 
seva intel·ligència i la plenitud 
de les seves forces, a fi de 


poder assaborir altres plaers 
que prefereix als del vi». És 
en aquests altres plaers que 
el capitalisme no pot oferir 
i l’anarquisme sí, pels quals 
aquest últim ha d’escombrar al 
primer. Ens diem anarquistes 
perquè trobem més plaer 
en gaudir d'espais lliures de 
masclisme que de centres 
comercials plens de productes 
inútils, perquè ens sentim més 
còmodes tractant-nos de tu a tu, 
d'igual a igual, autogestionant 
els nostres barris, universitats 
i llocs de treball que no pas 
delegant en altres el privilegi 
d'establir les relacions de 
poder, perquè quan tenim un 
problema personal ens agrada 
resoldre’l de forma col·lectiva i 
perquè quan per desfogar-nos 
de la nostra explotació ens 
ofereixen el litre i el porro 
nosaltres prenem l’esprai i el 
martell. 

Un nou pxojecte d'habitatge coopexatiu en cessió d'ús al 
distxicte de Sants-Moxitjuic 

'mm .■É·^' •. mm . 'M .‘ & . 

La Dinamo Fundació 



Presentació de la convocatòria oberta a la Lleialtat Santsenca el 26 d’octubre. 


E l passat 26 d’octubre el 
nou edifici de la Lleialtat 
Santsenca va acollir 
la presentació de la 
convocatòria per a l’adjudicació 
del dret d’usdefruit d’un edifici 
situat al barri d’Hostafrancs per 
al desenvolupament d’un nou 
projecte d’habitatge cooperatiu 
en cessió d’ús al districte i la 
ciutat. 

La convocatòria està 
impulsada per La Dinamo 
Fundació, una nova eina 
nascuda mitjan 2016 que 
té com a objectiu principal 
contribuir a l’impuls del 
sistema d’habitatge cooperatiu 
en cessió d’ús a Catalunya. 
Un model no especulatiu, 
sostenible i inclusiu d’accés a 
l’habitatge, basat en l’organit¬ 
zació cooperativa, la propietat 
col·lectiva i el valor d’ús de 
l’habitatge. La Fundació neix 
molt vinculada a l’experiència 
de La Borda i a la voluntat 
de la pròpia cooperativa 
de contribuir a replicar el 
sistema aprofitant tots els 


coneixements i pràctiques 
generats arran del seu procés de 
creació. 

La Dinamo treballa en tres 
línies d’actuació principals: 
afavorir la generació de 
noves experiències, donant 
suport tècnic i financer a nous 
projectes, divulgar el sistema 
i promoure’n la recerca i 
impulsar la creació de sector, 
a partir de l’organització amb 
altres entitats i treballant per 
generar estructures del model 
—marc legal propi, polítiques 
públiques, entre d’altres—. 

Així mateix, des de La Dinamo 
es vol treballar perquè el 
model sigui al més assequible 
possible pel conjunt de la 
població. En aquest sentit, s’ha 
desenvolupat el Programa 
d’impuls a l’Habitatge 
Cooperatiu Popular en cessió 
d’ús, que pretén afavorir l’accés 
al model a persones amb 
rendes més reduïdes —a través 
d’aportacions inicials baixes i 
quotes assequibles— que, en 
el context actual, tenen força 
dificultats per disposar dels 


recursos econòmics necessaris 
per accedir-hi 0 promoure’l. 

En el marc d’aquest 
programa, entre altres coses, 
s’està treballant en la captació 
i mobilització de patrimoni 
de titularitat privada —via 
donació, cessió 0 adquisició— 
per a posar-lo a disposició de 
nous projectes cooperatius. 
La convocatòria presentada 
és la primera experiència 
del Programa. La iniciativa 
permetrà, d’una banda, 
ampliar el nombre d’experi¬ 
ències d’habitatge cooperatiu 
en cessió d’ús a la ciutat, 
afavorint la creació de xarxa 
i la consolidació d’aquest 
model emergent, i a la vegada, 
crear un precedent i posar 
en pràctica un mecanisme 
per a la mobilització de 
patrimoni privat cap a projectes 
d’habitatge cooperatiu en 
cessió d’ús. 

L’edifici, de titularitat de 
La Dinamo, se cedirà a la 
cooperativa adjudicatària 
a través d’un contracte 


d’usdefruit de llarga durada 
a canvi d’un cànon mensual. 
El fet que l’edifici estigui ja 
construït i rehabilitat és un 
dels elements clau que permet 
obtenir unes entrades inicials 
i unes quotes mensuals molt 
més assequibles: al voltant 
de 4.000c d’entrada i 425c al 
mes per habitatge. Les unitats 
de convivència cessionàries 
hauran de complir amb un 
determinat nivell d’ingressos 
màxims, així com no disposar 


de cap altra propietat en el 
moment d’accedir a l’habitatge. 

La convocatòria es 
resoldrà a finals de febrer 
amb l’adjudicació al grup 
seleccionat. El projecte 
mobilitzarà un total de 10 
habitatges, i es preveu que 
l’entrada de les persones 
habitants tingui lloc el darrer 
trimestre de 2018. 


La cximinalització de l'educació: què és i a qui sexveix? 





QUE N® ENS 


Assamblea Groga de Sants 

R ecordeu la pel·lícula 
La llengua de les 
papallones protago¬ 
nitzada per Fernando 
Fernàn Gómez com a mestre 
republicà que en un petit 
poble guiava l’alumnat en el 
descobriment crític del món? 
Partint de l’espiritrompa de 
les papallones arriba fins al 
significat de la llibertat en un 
discurs memorable. La pel·lícula 
és plena de detalls sobre la 
pedagogia racionalista, fins i 
tot fa un petit homenatge a les 
idees llibertàries del Fernando 
Fernàn Gómez, quan s’enfoca 
breument un exemplar de la 
Conquesta del pa. El personatge 
acaba afusellat pel falangisme. 

De fet, la República va 
suposar un període de gran 
avenç per l’educació pública 
a Catalunya. Durant la 
Revolució Social del 1936-37, 
el moviment obrer i el poble 
organitzat van fer possible 
el primer sistema educatiu 
català, el CENU —Consell de 
l’Escola Nova Unificada— on 
van poder aplicar l’educació 
integral, alliberadora, solidària, 
cooperativa, activa, científica 


i sense premis ni càstigs. El 
franquisme va reprimir de 
forma molt salvatge tot el que 
allò va significar i va perseguir 
al cos docent, que s’havia deixat 
la pell per una educació pública, 
laica, coeducadora i inclusiva. 
En oposició a la dictadura, 
es van destinar esforços a 
recuperar el model d’escola de 
la República. 

Avui els portaveus de PP i C’s 
no paren de llençar acusacions 
contra l’educació a Catalunya. 
Vuit docents han estat citats 
a declarar, un més ha estat 
detingut i una associació 
espanyolista ha denunciat 
Ramon Font, portaveu 
d’USTEC-Stes (IAC), per incitació 
a la rebel·lió i delicte d’odi. 

Hem de recordar que aquests 
partits, C’s i PP, amb el suport 
actiu 0 passiu del PDeCAT, ERC 
o el PSC defensen l’existència 
de centres educatius amb ideari 
religiós —com permeten la LEC 
i la LOMCE— incloent sectes 
com l’Opus Dei o els legionaris 
de Cristo Rey que segreguen 
l’alumnat per sexes. A més, 
amb la implementació de la 


LOMCE, la religió ha tornat a ser 
avaluable, per tant no és qüestió 
d’adoctrinament “inculcar 
idees” sinó continuar amb una 
idea de fons que fa anys que 
s’aplica. Convertir l’adquisició 
en una sèrie d’habilitats per 
poder treballar de qualsevol 
cosa, evitant al màxim el treball 
sobre el desenvolupament d’un 
criteri propi de l’alumnat. Si no, 
per què es replega la filosofia 
—amor pel coneixement— i es 
fomenta que banquers vagin 
als instituts a fer propaganda 
de les pensions privades o dels 
crèdits hipotecaris? 

En aquest sentit, quan a 
Catalunya es comença a parlar 
de República els hereus del 
feixisme tornen a carregar 
contra l’educació. Necessiten 
generar por als mestres, por a 
explicar la realitat, que no es 
pugui parlar de la no-violència, 
del nacionalisme opressor i 
oprimit, de què vol dir ser de 
classe treballadora. Tant és així 
que l’associació espanyolista 
Societat Civil Catalana ha 
habilitat una web per delatar 
docents que parlin de política. 

En el fons, els que ataquen 


el cos de docents el que volen 
és que l’alumnat només rebi 
informació a través dels 
mitjans que ells controlen. 
Si les televisions privades, 
TVE o la majoria de diaris i 
emissores de ràdio són capaces 
de generar por i silenci a les 
escoles, estaran més a prop 
d’aconseguir el seu objectiu de 
fons, que no és altre que una 
societat menys crítica i per tant 
més dominable. 

No podem oblidar tampoc 
que el deteriorament de 
les condicions laborals i 


la imposició de la gestió 
piramidal als centres va ser un 
acord entre la majoria d’actors 
polítics, i també tenia com a 
objectiu limitar la capacitat del 
professorat de decidir democrà¬ 
ticament i de forma conjunta 
amb les famílies i l’alumnat el 
desenvolupament del projecte 
educatiu. 

Defensar la democràcia i el 
pensament crític és imprescin¬ 
dible per defensar allò del que 
parlava el vell mestre repúblicà 
interpretat per Fernando 
Fernàn Gómez: la llibertat. 

Octubre i novembre de 
mobilitzacions i repressió 


Sants Viu 


R eprenem el fil allà on ho va 
deixar La Burxa del mes de 
novembre. Ens situem en 
el post vaga general del 3 
d'octubre, sense cap mena de dubte 
una de les vagues més importants de 
Catalunya dels darrers 30 anys quant 
a mobilització i impacte econòmic, i 
que el barri va secundar de manera 
aclaparadora. Mercats municipals, 
escoles, botigues, tallers, i fins i tot el 
complicat sector de la restauració van 
fer un tancament solidari amb les més 
de 1.000 persones colpejades durant el 


determinar l’ingrés a presó dels Jordis. 
I la resposta no es va fer esperar: les 
entitats sobiranistes decideixen omplir 
la Diagonal d’espelmes. És per això que, 
des del barri, el CDR va fer columna 
sortint de plaça de Sants i es va unir als 
CDRs de Les Corts, Poble Sec i l’Eixample 
per esdevenir, finalment, una de les 
200.000 llums que van il·luminar 
l’artèria barcelonina. Durant el matí una 
quarantena de veïnes del barri va entrar 
a la seu del districte i en va ocupar el 
vestíbul fins a assegurar-se que del 
balcó hi pengés la pancarta reclamant la 
llibertat dels presos polítics catalans. 

L’endemà, després d’alguns estira-i- 
arronsa per part de sindicats i organit- 


oficial: tots els carrers estaven 
desbordats. 

Els dies següents, les pancartes, 
encartellades, assemblees i treballs en 
comissió van ser la tònica general, amb 
l'objectiu de mantenir viva la flama 
mobilitzadora. 

El 27 d’octubre estava cridat a ser un 
altre cop un dia determinant, però la 
pressió política, empresarial i mediàtica 
sobre la figura del President Puigdemont 
va fer pensar a moltes en una segona 
reculada. De fet, el dia anterior diputats 
i alcaldes del PDeCat van estripar 
carnets i es van donar de baixa alertant 


catalanes. 

El retorn de part del govern va acabar 
amb citacions a jutjats i l’empreso¬ 
nament. La reacció popular no es va 
fer esperar i el 8 de novembre es va 
preparar una segona vaga general 
—en aquesta ocasió a petició de la 
Intersindical CSC— que va tenir una 
característica diferenciada de la del 3 
d’octubre: lluny d’aturar la producció, 
aquest cop l’impacte econòmic i 
mediàtic va passar pel control efectiu 
del territori i el bloqueig d’infraestruc- 
tures viàries i ferroviàries del país. Així, 
les 7 del matí va esdevenir l’inici del 
caos de comunicacions més gran viscut 



dia del referèndum. 

Com ja vam dir, és després del 
referèndum que les sigles CDR passen 
de ser un grup de missatgeria entre la 
quarantena de militants de l’esquerra 
independentista a formalitzar-se en 
una assemblea oberta de treball amb la 
resta de veïnes del barri amb les que es 
va compartir la defensa de les escoles 
i l’organització de la vaga general. El 
següent pas lògic va ser la formalització 
d’aquest espai de treball amb una 
convocatòria el dia 5 d’octubre, on es 
van compartir punts de vista i noves 
propostes. 

El dissabte 7 d’octubre es va fer un 
retorn a les escoles com a punt de 
trobada, per després anar juntes a plaça 
de Sants on es duria a terme un taller 
de pancartes i de noves tecnologies, 
una exposició de fotos i un dinar de 
carmanyola. La mateixa tarda, un grup 
de gent es va encarregar de penjar 
les 5 pancartes fetes durant el taller i 
deixar el barri engalanat per rebre la 
manifestació espanyolista del dia 8. 

El 9 d’octubre va ser un dia estrany, 
fins i tot decebedor, per a la majoria de 
persones que el dia 1 i el dia 3 van sortir 
als carrers. El ple del Parlament havia 
de fer el pas solemne de proclamar la 
República 48 hores després del recompte 
del Referèndum. Des del barri fins i 
tot es va organitzar una columna de 
manifestants que a les i6h va enfilar 
cap al Parlament, i amb la resta de 
CDRs de la ciutat així com les entitats 
sobiranistes es va fer guàrdia a l’exterior 
d’un Parlament blindat. A través de les 
pantalles de l’exterior la gent va celebrar 
la República dels 8 segons, i tot seguit no 
va entendre la suspensió presidencial de 
l’aplicació dels resultats. El retorn a casa 
va generar molta frustració i es podia 
endevinar un retrocés de posicions per 
part dels partits de govern. 

Una altra de les dates rellevants 
d’octubre és sens dubte el dia 18, 
data en què l’Audiència Nacional va 


zacions socials, la mobilització matinal 
es va desconvocar i es va mantenir la 
convocatòria de dues columnes que van 
sortir simultàniament del Besòs i el 
Llobregat fins a la Delegació del govern 
per reclamar la llibertat dels presos. El 
clima, però, no acompanyava gens, i 
va costar molt sumar gent al pas de les 
columnes. Van ser pocs centenars de 
persones les que finalment —i malgrat 
la pluja torrencial— es van concentrar al 
carrer Mallorca amb Roger de Llúria sota 
un estricte control policial. 


Serà el dissabte següent, dia 21, el que 
aglutinarà altre cop dotzenes de milers 
de persones en una manifestació que, 
des de la capçalera ubicada al carrer 
Aragó amb Passeig de Gràcia, i amb la 
intenció d’arribar a plaça Catalunya, 
va deixar darrere seu la imatge d’una 
riuada de gent des de Jardinets fins al 
l’escenari. Aquest cop, els CDRs també 
fan columna. Al barri es va convocar a 
les i6h i va avançar per la Gran Via fins 
unir-se a la resta de CDRs. Va resultar 
impossible accedir a la manifestació 


de la possible renúncia. Als carrers 
aquesta pressió la van contrarestar les 
estudiants i altre cop els CDRs, que van 
fer una convocatòria d’urgència a Plaça 
Sant Jaume el dia 25 per demanar el 
mandat popular. Així, el 27 d’octubre, 
fruit de la pressió popular i de la manca 
de garanties per part de l’estat espanyol, 
el Parlament va proclamar finalment 
la República amb un format de votació 
secreta, mentre que una part de 
l’unionisme abandonava el parlament o 
feia palès el seu vot negatiu tot delatant 


el vot positiu de la resta de diputades. 


La proclamació de la República ens 
porta al ja conegudíssim article 155, 
i a la marxa del govern a Brussel·les 
des don va fer una crida a mantenir la 
República. Un fet simbòlic, però que 
no es corresponia amb la realitat que 
deixaven enrere. No hi havia estructures 
d’estat pensades per a resistir l’embat 
repressiu. Ni tan sols es va despenjar la 
bandera espanyola de les institucions 


a Catalunya, amb el bloqueig fronterer, 
així com de dotzenes d’autopistes, 
autovies, i carreteres tallades. A la 
ciutat de Barcelona una quinzena de 
bloquejos dels CDRs va fer impracticable 
la circulació a les rondes i les grans 
avingudes. Al barri, des de les 7 del matí 
fins a les 11 es va organitzar un esmorzar 
popular a la plaça Cerdà, des d’on es va 
bloquejar l’accés a la Ronda del Mig. 
L’aparició d’unitats ARRO dels Mossos i 
l’aplicació de la força davant l’actitud de 
resistència activa no-violenta va acabar 
amb un carril obert i algunes persones 
identificades. Amb l’objectiu acomplert, 
la gent del bloqueig es va desplaçar fins 
a Cotxeres, on s’hi congregaven persones 
d’altres barris per anar cap als actes 
matinals convocats a plaça Sant Jaume. 

Al barri però, encara quedava una 
altra convocatòria. A les i6h un grup 
de persones es va concentrar a plaça de 
Sants i va fer una cercavila fins a l’estació 
de Sants, on van accedir a les vies i en 
van tallar l’activitat. Va ser una tarda i 
nit plenes de tensió, en què l’aparició 
altre cop dels ARRO dels Mossos va fer 
pensar en una acció violenta. Finalment, 
un cop esgotat l’horari de sortida dels 
trens AVE, es va desconvocar el bloqueig 
i les manifestants van abandonar 
l’estació en grup. 

L’11 de novembre es va convocar una 
manifestació per la llibertat dels presos 
polítics. Des del barri es va sortir en 
columna des de plaça de Sants fins al 
carrer Marina. Un cop més els carrers es 
van desbordar i centenars de milers de 
persones van omplir, des de Gràcia fins 
al mar, el carrer Marina i els accessos 
dels voltants. 

Finalment, el 26 de novembre, i 
després d’algunes assemblees, es va fer 
un acte de presentació del CDR de Sants 
amb un mural, titelles, acte polític, dinar, 
actuacions musicals i bingo. Més de 
200 persones van gaudir de la jornada 
celebrada a Cotxeres i la Plaça Màlaga. 

25N. La violència masclista no satura, la lluita 
feminista tampoc 

Alba Guasch Casadevall 



L ’any 1981 es va escollir el dia 
25 de novembre com a dia 
Internacional de la No Violència 
contra les Dones i les Nenes, per 
la commemoració de l’assassinat de 
les germanes Mirabal, tres activistes 
polítiques assassinades el mateix dia de 
l’any 1960 mentre anaven a Puerto Plata 
a visitar els seus marits empresonats, 
en mans de la policia secreta del 
dictador Rafael Trujillo a la República 
Dominicana. 

Ja ha passat un altre 25 de novembre i 
les convocatòries han sigut nombroses 
arreu del territori, com ja ha passat 
els darrers anys. Malgrat això, veiem 
que la situació segueix sense millorar. 
El nombre de trucades denunciant 
violència masclista a Catalunya durant 
el 2017 fins a dia avui és superior a 8265, 
fet que suposa més de 800 trucades de 
mitjana per mes, essent més del 90% 
d’aquestes violències exercides dins de 
la llar. 105 van ser els feminicidis durant 
l’any 2016 a l’Estat Espanyol i 91 són els 
que hi ha hagut el 2017, segons dades de 
Feminicidio.net, dels quals només 45 són 
reconeguts com a violència masclista. 

Amb motiu del 25N, dia contra les 
violències masclistes, el divendres 
dia 24 es va fer una convocatòria al 
barri per concentrar-nos plegades i 


fer un homenatge a totes les persones 
assassinades per violència masclista, 
que no són únicament dones, sinó 
també persones trans, nenes, nens... A 
les 2oh del vespre diverses persones 
van començar a acostar-se al punt de 
trobada, amb espelmes, tal com s’havia 
indicat a la convocatòria, que es va 
iniciar recordant que la concentració 
era no-mixta amb la voluntat de crear 
un espai de confiança i seguretat per 
a totes les participants. A continuació, 
es va procedir a llegir de manera 
col·lectiva els noms de la llista recollida 
per Feminicidios.net, amb la voluntat 
no només de fer un homenatge a totes 
les mortes per violència masclista, sinó 
també fer visible que aquesta és només 
la part visible d’un conjunt de violències 
que patim en el nostre dia a dia, en 
múltiples formes i a pràcticament tots 
els espais on som. A l’acabar, es van 
col·locar els fulls amb la llista envoltades 
per les espelmes, que van durar fins 
diumenge, tal com es van deixar. 

El dia següent, dissabte 25 de 
novembre, com ja és habitual, es va 
fer la manifestació unitària al centre 
convocada per Novembre Feminista, 
una confluència de dones i col·lectius 
que treballen per l’eradicació de les 
violències masclistes. Una manifestació 


amb el cas de la Manada al centre, com 
a cas que està posant en evidència 
que també la justícia és patriarcal, i 
que quan es denuncia una violació 
comencen un nou seguit de violències 
cap a la persona agredida en forma de 
preguntes, qüestionaments, exposició 
pública... Una manifestació on hi havia 
4000 persones segons la GUB, tot i que 
podria semblar que van ser 10 per la 
poca cobertura que tots els mitjans en 
van fer. 

Per tancar el cap de setmana, el 
diumenge a la nit hi va haver una 


manifestació no-mixta que va començar 
a les portes de la presó de dones de 
Wad-Ras i que va estar marcada per 
una forta presència policial. Col·locant 
l’autodefensa feminista al centre, 
novament el crit més repetit va ser 
‘Nosaltres sí que som manada’ per 
posar evidència que no es deixarà 
de respondre col·lectivament a cada 
embestida del sistema patriarcal, vingui 
dels carrers, de les llars, dels escenaris 0 
de les institucions. 


CDR Sants, espai central de lluita per la República 



Clara Victòria 


E l referèndum d’autodetermi¬ 
nació de Catalunya del passat 
1 d’Octubre es va convertir en 
un enorme exercici de dignitat 
del poble vers l’estat. De forma prèvia i 
posterior, la desobediència va esdevenir 
l’arma de la gent davant l'escalada 
repressiva del govern del PP. Les escoles 
i altres seus electorals van ser durant 
l’i d’Octubre els escenaris on es van 
confrontar la voluntat popular i la 
mordassa repressiva. 

L’autorganització local va col·locar 
la gent al centre de l’acció política. 
Aquesta va ser la llavor de l’explosió 
dels anomenats Comitès de Defensa. 
Amb anterioritat anomenats de defensa 
del referèndum, i en l’actualitat de la 
República. Aquest és el cas del Comitè 
de Sants. Creat de forma posterior 
al referèndum, recull l’organització 
espontània de les escoles, el consens 
de la plataforma Sants-Montjuïc pel 
Referèndum, el bagatge combatiu de 
l’Assemblea de Barri de Sants i la xarxa 
de l’Esquerra Independentista. Les 
assemblees al carrer es van consolidar a 
Plaça de Sants, donant pas a oficialitzar 
aquest nou actor polític del barri. 

L’autorganització local va 
col·locar la gent al centre de 
l’acció política 

El CDR de Sants, igual que els molts 
que hi ha repartits pel país, és un 
espai heterogeni. La participació és 
individual i hi participa gent de perfils 
molt diversos. Joves de cau, militants 
provinents de l’okupació, simpatitzants 
de diversos partits polítics, persones 
jubilades, universitaris, autònoms, 
cooperativistes, precàries, aturats i 
gent que ve amb els nens. Els perfils 
diversos fan del Comté un espai de 


plural, de consens i d’unitat. Però a 
la vegada és un espai amb contingut, 
voluntat transformadora més enllà del 
eix nacional. L’esperit crític fa confluir 
persones amb bagatges polítics molt 
diferents, a vegades confrontats. Però 
l’obligació de la desobediència posa en 
el mateix carro a totes aquestes veïnes. 
S’organitza a través de comissions, 
algunes de caràcter més tècnic i altres 
de debat. Les assemblees les mantenen 
els dijous a les 19:30 al lloc on va néixer, 
la font del nou passeig que cobreix les 
vies, anomenada «palangana» de forma 
popular. Persegueix la proclamació 
(i defensa) de la República i busca 
expandir la participació al màxim de 
veïnes possibles. 

El poder popular dels CDR’s 

L’embranzida popular ens ha portat a 
un escenari de trencament social amb 
Espanya. Un trencament que fins i tot 
podria imaginar-se real d’aquí no gaire. 
La República no ha esdevingut, malgrat 
la proclamació oficial del Parlament. 


És possible que manquin encara les 
famoses estructures i una estratègia 
global per fer-la efectiva. Hi ha qui 
parla que el govern i alguns partits 
independentistes no creien que arribés 
a ser possible el referèndum. Que aquest 
serviria per mostrar la intransigència 
d’Espanya ja que no es podria realitzar. 
Sigui veritat o no això, el cert és que es 
va poder votar per la determinació de 
les persones, que van posar el cos per 
defensar els seus drets. 

L’embranzida popular ens 
ha portat a un escenari de 
trencament social amb Espanya 

Va passar el famós referèndum i 
moltes van ser les que es van adonar de 
la seva gran capacitat política organit- 
zant-se entre els seus iguals. Els CDR’s 
representen les primeres estructures 
imprescindibles de la República 
Catalana. Són presents a tot el territori, 
pobles i ciutats. A totes les comarques. 
Amb perfils tan diversos com de barris 
d’Hospitalet a pobles de la Cerdanya. 


Amb la voluntat de fer efectiva la 
voluntat expressada l’i d’octubre, de 
forma pacífica i determinada. A la vaga 
general del 8 de Novembre ja es va fer 
visible la capacitat operativa, combativa 
i determinant que poden arribar a tenir. 
Són espais assemblearis, horitzontals, 
al marge de partidismes, i oberts a la 
participació directa. 

Els CDR’s representen les 
rimeres estructures imprescin- 
ibles de la República Catalana 

Però aquest despertar no només ha 
estat popular, el poder també se n’ha 
adonat i ha començat una campanya 
de criminalització i difamació d’aquest 
espais. Una campanya amb una 
clara intencionalitat, aplanar el camí 
repressiu. Una estratègia repressiva 
que desgraciadament veiem com es 
repeteix de forma constant cap a tot 
bri de dissidència. Aquesta repressió és 
el símbol més clar de la por a un poder 
popular real del poble català. 

Indústria i consum 

de la desigualtat 


Rubén Molina 


M enjar, roba, complements, 
electrodomèstics, gadgets 
electrònics, oci, ciutats, 
aventures i fins i tot 
emocions. La varietat de productes 
que el mercat ofereix per consumir és 
pràcticament inabastable. El mercat 
requereix d’una cerca constant per 
ampliar-se en una expansió continuada. 
Quan no pot fer-ho, entra en crisi. 
Aquesta és l’explicació més bàsica 
per entendre el desenvolupament 
capitalista, i per tant el món, en els 
darrers segles. Aquesta dinàmica explica 
el sorgiment de la fàbrica, la indus¬ 
trialització, l'aparició de l’Estat per 
sustentar aquest procés i en l'últim pas 
la globalització del sistema. 


«El desenvolupament 
de la indústria tèxtil 
és la primera pedra del 
capitalisme modern» 


Dins d'aquesta voràgine on el consum 
és la peça clau del mercat, hi ha un sector 
que s'ha mantingut com un eix clau: la 
indústria tèxtil. Aquesta és la primera 
pedra del capitalisme. En l’aparició de 
la burgesia urbana, durant la baixa 
edat mitjana, el comerç i la producció 
de teixits van ser la principal activitat 
mercantil. 

En l’aparició de la industrialització a 
la Gran Bretanya al segle XIX, aquest va 
ser el sector més important. En aquest 
període els teixits experimenten un gran 
augment de producció i es destinen a 
vestir l’augment demogràfic i sobretot 
a farcir la burgesia —que passa a ser 
la classe dominant— de luxe i a donar 
servei a l’estat modern. En el desen¬ 
volupament d'aquest Estat, també és 
molt important la creació de l'exèrcit 
nacional professional. Catalunya, prin¬ 
cipal zona industrial de la península, és 
un cas paradigmàtic de com la indús¬ 
tria tèxtil és indestriable del procés 


industrialitzador. La classe obrera que 
naixerà a casa nostra de les fàbriques 
tèxtils. 


«Catalunya, és un cas 
paradigmàtic de com 
la indústria tèxtil és 
indestriable del procés 
indus t rialit z ador » 


A partir de l'impuls renovat del neo- 
liberalisme comença l'expansió plane¬ 
tària del mercat. Les fàbriques marxen 
dels països més rics per instal·lar-se 
en aquells on la producció resulta més 
barata. La classe obrera occidental es va 
convertint a poc a poc en una falsa classe 
mitjana amb l’objectiu de ser la nova 
destinatària dels productes de consum. 
La producció s’abarateix gràcies a l’exter- 
nalització dels costos en l'explotació del 
nou proletariat, una intensificació del 
saqueig dels recursos naturals i el desen¬ 
volupament tecnològic i els transports. 


«El mercat ha aconseguit 
convertir les classes 
mitjanes occidentals 
en consumidors a canvi 
d'explotar milions de 
persones» 


Aquest és l'escenari actual que trobem 
en molts sectors, però sobretot en el 
tèxtil. La producció es realitza en la seva 
pràctica totalitat en països sense cap 
mena de protecció del drets laborals. Les 
grans multinacionals es descarreguen de 
tota responsabilitat, ja que tota la pro¬ 
ducció es fa subcontractant empreses 
i tallers. Una competició brutal entre 
patrons de fàbriques per aconseguir els 
encàrrecs que afecta directament les 
condicions de les treballadores. Roba 
barata que costa moltes vides i misèria. 


Aquests tallers s'escampen per les zones 
més pobres del món: Bangladesh, índia, 
Amèrica Central o el nord d’Àfrica. El 
mercat ha aconseguit convertir les 
classes mitjanes occidentals en con¬ 
sumidors a canvi d’explotar milions 
de persones a l’altra punta del món. 
Podríem allargar-nos més en la descrip¬ 
ció d'aquesta misèria, per exemple expli¬ 
cant casos com l’accident laboral a l’edi- 
fici Savar a Bangladesh l'any 2013, on van 
morir més de 1.100 persones, o descrivint 
les condicions a les «maquiles» llati¬ 
noamericanes, exemptes d’obligacions 
fiscals. Però no és una novetat. El fet més 
escandalós de tot plegat és que aquesta 
misèria genera la major plusvàlua 
del món i algunes de les fortunes més 
grans del món són propietàries de les 
grans corporacions tèxtils com Inditex o 
Mango. 


El model d'explotació no es queda en 
països que considerem llunyans, sinó 
que a casa nostra també intensifica la 
precarietat. Un model laboral dissenyat 
per a grans firmes que, mentre denigra i 
col·loca a les treballadores en una posició 
de feblesa total, destrueix altres models 
equilibrats. L’obertura de grans fran¬ 
quícies amb grans capitals per poder-hi 
invertir, amb grans estocs per liquidar en 
rebaixes contínues i treballadores even¬ 
tuals, fa tancar el comerç de proximitat 
que genera feina estable. 


«La responsabilitat final 
d'alimentar aquesta 
estructura dissenyada 
per crear i augmentar la 
desigualtat recau en el 
consumidor» 


El consumidor és el destinatari final 
del producte. Així, la responsabilitat final 
d'escollir si volem seguir alimentant una 
estructura dissenyada per crear i aug¬ 
mentar la desigualtat recau en nosal¬ 
tres mateixos. Nosaltres som consumi¬ 
dors però també productors —aquells 
que treballen—. Per tant, tenim aquesta 
doble capacitat, no només d'escollir 


sinó de crear. L’elecció no és fàcil: aquell 
qui té poder 0 capital juga amb avan¬ 
tatge. Aquell qui només té la seva força 
de treball parteix d'una clara posició 
desavantatge. Però Inditex, per moltes 
botigues que obri, per molts anuncis que 
difongui, per molt que ens intenti fer 
sentir el consum com a necessari, sempre 
dependrà de si cedim a la seva pressió 
per convertir-nos en consumidors. 



C.E.T.A 


Text | Sònia Roncero Tomàs 
Infografïa | Marta Reus Fàbregas 


El CETA (Comprehensive Economic and Trade 
Agreement), l'acord de lliure comerç entre 
Canadà i la Unió Europea, va entrar en vigor 
de manera provisional el passat mes de 
setembre. Defensat per PP, Ciutadans, PNV i 
PDECat, amb l’abstenció del PSOE i rebutjat 
per Units Podem, ERC, Compromís i EH Bildu, 
es va ratificar al senat el 27 d’octubre, dia 
en que també va ser aprovada l'aplicació de 
l’article 155. 


Però • •• què és el CETA? 


Sobre el paper, el CETA és V acord comercial que facilitarà el 
lliure intercanvi de productes i serveis entre la Unió Europea i 
el Canadà, eliminant despeses d'aranzels, afavorint la creació 
de llocs de treball relacionats amb l'exportació i beneficiant 
empreses independentment de la seva mida. Una versió 
canadenca del TTIP, l'acord entre els Estats Units i la UE que està 
en negociacions des del 2013. 



m-MimO-rn* w 1 | 

Privatització dels \ 
serveis, potenciant la 
cerca del benefici 
econòmic 



No discrimina empreses 
estrangeres en l'adjudicació de 
concursos públics, perjudicant els 
negocis petits que apostin per la 
producció local i de proximitat. 
Comportant, així, una 
disminució de llocs de treball al 
nostre país i afavorint només 
empreses grans. 

ELS FUNCIONARIS DE L’IMPERI 


M.H.P. 


U n imperi és una organització 
política en forma d'estat en 
la que les metròpolis i les 
autoritats centrals exerceixen 
el control de diferents territoris i 
poblacions mitjançant l'annexió formal 
o diverses formes de dominació informal. 
El control pot basar-se en incentius, 
en coaccions o en una combinació 
d’ambdós; s'exerceix a través de mitjans 
militars, econòmics i culturals. La 
relació de les metròpolis centrals amb 
les perifèries pot ser diferent en grau de 
conflictivitat, jerarquia i dependència 
—sempre hi han aquests elements, en 
major o menor mesura. 

L’imperi ha estat una forma d'orga¬ 
nització política des de l’antiguitat, per 
exemple, podem pensar en: l'imperi 
accadi, l’imperi romà, l’imperi egipci, 
l’imperi persa, l’imperi cartaginès, 
l’imperi gupta... A partir del segle VII: 
l'imperi àrab-musulmà, l'imperi asteca, 
l’imperi inca, l’imperi mongol... Altres 
imperis han travessat diverses edats i 
segles: l’imperi xinès, l’imperi romano- 
germànic i l’imperi otomà. 

A partir del segle XV es va iniciar un 
període quantitativament i qualitativa¬ 
ment diferent. Les potències europees 
van arrencar un procés d’expansió 
política, comercial i cultural sense prece¬ 
dents conquerint Amèrica i part d'Àfrica 
i Àsia. Aquest fenomen politicoeconò- 
mic en que diversos estats europeus van 
explorar, conquerir i explotar grans àrees 
del món es conegut com a colonialisme 
occidental. 

El colonialisme occidental va eclosio- 
nar després dels descobriments europeus 
d’una ruta marítima comercial al voltant 
de la costa de sud d’Àfrica (1488) i d’Amè- 
rica (1492) per, en principi, dirigir-se a les 
índies Orientals. Així, el poder marítim 
es va desplaçar del Mediterrani a l'Atlàn¬ 
tic i les potències emergents de Portugal, 
Espanya, la República Holandesa, França 
i Anglaterra van esdevenir centres de 
poder econòmic, polític i cultural. Per 
descobriment, conquesta i assentament, 
aquests estats es van expandir i van colo¬ 
nitzar quasi tot el món, estenent les ins¬ 
titucions i les «cultures europees», i esta¬ 
blint el comerç triangular, un dels pilars 
on es va fonamentar el mercat global. 

El comerç triangular —en síntesi— era 
una ruta comercial a l’Oceà Atlàntic que 
va involucrar Europa, Àfrica i Amèrica 


i va perviure des del segle XVI fins al 
XIX. Començava amb la sortida d’Europa 
Occidental (Portugal, Espanya, França, 
Anglaterra 0 Holanda) amb manufactu¬ 
res, productes elaborats; es recalava en 
la costa occidental d’Àfrica, als països 
del Golf de Guinea, on alguns productes 
servien per a l'intercanvi per adquirir 
esclaus que treballarien a les plantaci¬ 
ons. A les illes de les Antilles 0 a la costa 
americana, els esclaus i la major part de 
les mercaderies europees eren venuts, 
i es carregaven productes colonials — 
sucre, tabac, cacau, etc.— i metalls preci¬ 
osos de tornada a Europa. 

La relació politicoeconòmica del colo¬ 
nialisme europeu va tenir unes conse¬ 
qüències transcendentals per al desen¬ 
volupament econòmic de la geografia 
i l’organització del mercat global. En 
aquesta relació desigual, per una banda, 
els centres o metròpolis es van beneficiar 
de la compra de mercaderies i mà d’obra 
a molt baix cost mentre que encetaven 
nous mercats i venien les manufactu¬ 
res que produïen 0 manufacturaven al 
continent europeu als països dels que 
obtenien les matèries primeres. Per altra 
banda, les perifèries estaven impossibi- 
litades de competir en el mercat global i 
tenien una relació de dependència amb 
els centres dels imperis comercials per 
obtenir les tecnologies i els productes 
elaborats a occident. 

La pugna pel control del mercat global 
per part dels països occidentals va aug¬ 
mentar exponencialment amb el desen¬ 
volupament del ferrocarril i el transport 
marítim dels vaixells transoceànics i va 
desembocar, entre d’altres, en dues fites 
històriques: el fracàs de la Conferència 
de Berlín de 1884-1885 i la posterior 
Primera Guerra Mundial el 1914. Així, el 
període que va de 1815 a 1914 va esdeve¬ 
nir el que alguns historiadors anomenen 
l’era de l'imperialisme, període en el que 
les potències occidentals van competir 
i batallar per controlar el desenvolupa¬ 
ment i l’organització dels mercats i la 
divisió global del treball i els capitals. 

A partir de la Segona Guerra Mundial 
—i la creació d’organismes supranaci- 
onals com la ONU, els Fons Monetari 
Internacional, el Banc Mundial, 0 
l’OTAN— i, sobretot, a partir de la 
caiguda del mur de Berlin com a con¬ 
seqüència de la desintegració del bloc 
soviètic s'enceta una nova etapa —en 
la que també es constitueixen nous 
tractats, organitzacions i grups com 
el G-8, el G-5, el G-20 0 els BRICS—. 


Mitjançant el reconeixement d'uns 
poders ultra-determinats i relativament 
autònoms respecte als estat-nació es fan 
funcionar nous centres mundials d'ordre, 
exercint regulacions —i també desre- 
gulacions— econòmiques i jurídiques i, 
quan convé, intervenint militarment per 
garantir la pau, les transaccions econò¬ 
miques i la democràcia liberal en el que 
anomenen «guerres justes», «missions 
humanitàries» 0 «guerres per la pau». 
En la seva vessant econòmica i jurídica 
són exemple: la Unió Europea, l’Organit¬ 
zació Mundial del Comerç, l’Associació 
Europea de Lliure Comerç (EFTA), l’As¬ 
sociació Transatlàntica pel Comerç i la 
Inversió (TTIP), l’Aliança del Pacífic, l'Àrea 
de Lliure Comerç d'Amèrica del Nord 
(NAFTA) i l’Acord Integral d’Economia i 
Comerç (CETA). En la seva vessant militar 
i policial són exemple: la Interpol, l’Euro- 
pol, l’OTAN, la Gladio i les Forces de Pau 
de la ONU. 

En aquest nou mapa imperial mundial 
la provisió de serveis i el manejament 
de la informació constitueixen un nou 
tipus de poder i dominació sobre l’eco¬ 
nomia i la política mundial. En aquest 
paradigma, que tendeix a ser un model 
en xarxa en el que la informació i la 
comunicació han esdevingut elements 
cabdals, s'ha transformat la naturalesa 
del treball i el consum. 

En l'economia del ciberespai —marc 
virtual en el que l’espai quasi ha des¬ 
aparegut i el temps s’ha transformat 
en conjunts d’instants fulgurants— ha 
succeït el que alguns autors anomenen 
«revolució consumista»; el consum 
ha esdevingut central en la vida de la 
majoria de les persones; el consum ha 
esdevingut la finalitat mateixa de l’e¬ 
xistència, mediada pels servidors que 
acumulen informació dels consumi¬ 
dors, els tècnics que mantenen i renoven 
les xarxes, els policies d’una o diverses 
xarxes i els experts en publicitat i màr- 
queting que aconsellen i teledirigeixen 
als consumidors. Aquí i ara, la política 
de partits, al cap i a la fi, també és un 
fenomen de consumidors i de nínxols de 
mercat. 

A diferència del consum, que és princi¬ 
palment una activitat d’un o varis indi¬ 
vidus, el consumisme és un atribut de la 
societat. El consumisme arriba quan el 
consum assumeix aquell paper central 
que tenia el treball en la societat de 
productors. Així, el consumisme és un 
tipus d’organització social que resulta 
de convertir necessitats, desitjós i anhels 


humans trivials en la força operativa i 
propulsora principal de la societat, una 
força que coordina i articula la reproduc¬ 
ció del sistema imperialista, la integració 
social, l’estratificació social i la formació 
d'individus humans segons el seu accés 
i la seva capacitat de consum; a més de 
fer un paper fonamental en els processos 
d’auto-identificació dels individus i els 
grups. 

En les societats de l’imperi, el desig 
individual d’estabilitat ha esdevingut de 
l’actiu fonamental del sistema que era el 
llast principal del sistema. Això, sobretot, 
perquè el consumisme no associa la feli¬ 
citat amb la satisfacció de les suposades 
necessitats sinó amb un volum i una 
intensitat sempre creixent dels desitjós, 
la qual cosa comporta al seu torn l’ús 
ràpid i la substitució quasi immediata 
dels objectes i els subjectes de consum. 

Les trobades entre els consumidors 
potencials i els objectes que potser 
consumiran tendeixen a esdevenir els 
elements principals de la xarxa de rela¬ 
cions de les societats de consumidors. 
Aquestes societats que formen part de 
l'imperi es caracteritzen pel fet de refer 
les relacions entre els éssers humans 
sobre el patró i la imatge de les relacions 
entre els consumidors i els objectes que 
consumeixen. Aquesta proesa s’ha dut a 
terme perquè els mercats de consum han 
annexat i colonitza’t l’espai i el temps 
que congrega i diferencia els individus. 

En l’imperi dels consumidors ningú no 
pot esdevenir un subjecte sense conver- 
tir-se abans en una mercaderia, i ningú 
no pot mantenir intacte el seu estatus de 
subjecte sense reforçar les capacitats que 
s’espera i s'exigeix que tingui un article 
vendible i promocionable. Cal ser objecte 
de desig per a moltes i cada vegada més 
persones. I, cal saber vendre’s. 

Com va escriure el sociòleg Zygmunt 
Bauman a Vida de consum, «el fetitxisme 
de la subjectivitat amaga la realitat mer- 
cantilitzada, massa mercantilitzada, 
de la societat de consumidors». En la 
societat de consumidors, «la subjecti¬ 
vitat dels consumidors és feta de tries 
de compra, tries fetes pel subjecte i els 
compradors potencials del subjecte; la 
descripció d'aquestes tries pren la forma 
d’una llista d’anar a comprar. El que se 
suposa que és la materialització de la 
veritat interior del jo és, de fet, una ide¬ 
alització dels rastres materials —objecti¬ 
vats— de les tries dels consumidors». 


Supeditació de la 
reglamentació dels 
Estats als beneficis de les 
grans multinacionals 



Estableix un mecanisme 
d’arbitratge que atorga a 
aquestes el dret de demandar a 
un Estat si consideren que una 
norma pública les perjudica 
econòmicament, podent 
reclamar grans quantitats de 
diners davant modificacions de 
lleis relacionades amb la salut 0 
el canvi climàtic, per exemple. 


Baixada d’aranzels i 
l’abaratiment de 
l’entrada a Europa de 
productes canadencs 




{Pex què no 
ens agrada? 








de l cxew^' 


etí^tatz 


zont 


nU , ,, f 0 ^ 0 es ^tssarí 

a la ia ^ ^ 

Aliments 6 

No està clar que els productes importats de 


Canadà hagin de complir la normativa 
alimentaria europea 

Electrodomèstics 

No tindran necessàriament el nostre límit 
màxim de consum elèctric 

Automòbil 

Podran ser més contaminants del que els 
permetem actualment 


També hi ha qui parla dels beneficis 
de Tacord, però des de La Burxa ens 
preguntem: si hi ha tants beneficis pels 
ciutadans i ciutadanes, perquè s'ha 
negociat amb tan poca transparència? 

El secretisme i la pressió dels lobbys han 
estat, una vegada més, els protagonistes 
de la negociació, i temes com el tribunal 
d'arbitratge privat soscaven els principis 
democràtics ja que suposen un sistema 
paral·lel que prioritza la inversió privada 
a l'interès públic. 

ALTERNATIVES 

Les possibilitats del no-consum 



Foto | Mercat mensual d’intercanvi a la plaça Bonet i Muixi 


Rubén Molina 


M algrat que el consum 
actualment no està 
dissenyat per satisfer les 
nostres necessitats, sinó per 
crear-ne i seguir alimentant un mercat 
insaciable, el fet és que necessitem 
consumir per resoldre les nostres 
necessitats. O si més no això és el que 
sembla. No hi ha més opció, tot està regit 
pel mercat; vendre, comprar, consumir. 
Fins a quin punt hi ha possibilitats 
de sortir d'aquest cercle? Quines 
alternatives podem trobar? 

El capitalisme fins hi tot ha generat 
tot un mercat nou a través de la venda 
de productes de segona que entre la 
gent més jove ja és una de les opcions 
més emprades per la rebaixa dels preus. 
Aquesta opció té l’avantatge de que 
no es genera més demanda, no entra 
dins la lògica de seguir augmentant la 
producció i reutilitza productes. Podríem 
dir que fa un pas endavant a nivell 
de sostenibilitat. Tot i això té incon¬ 
venients, i és que manté l’esperit de 
consum i inclús a vegades especulatiu. 
No trenca amb l’imaginari de comprar 
i vendre. Una mostra és com a través 
de les noves aplicacions per mòbils o 
per les xarxes han esdevingut noves 
multinacionals. Aquestes capitalitzen 
aquests moviments de petits capitals, 
afavorint l’especulació i creant espais de 
negocis que augmenten la precarietat o 
fomenten la delinqüència. 


Les alternatives de mercat 
de productes de segona 
mà no trenquen amb 
l’imaginari de la necessitat 
de consumir 


Hi ha altres alternatives, unes més 
fàcils de fer i altres que comporten més 
sacrificis. Parlem de possibilitats reals. 
Les botigues gratuïtes, entre altres, 
són iniciatives que fa anys que van 
sorgir. Han estat força implementades 


en espais com centres socials okupats. 
Al nostre barri, per exemple, podem 
trobar-ne una al CSA Can Vies, on 
bàsicament podem aconseguir roba 
i altres complements. La filosofia 
d’aquestes pretén trencar directament 
amb l’estructura del consum. Per un 
costat, el valor que se li dóna al producte 
és un valor d’ús i no monetari. Quan 
no s’utilitza es cedeix, obviant el preu, 
la inversió feta, etc. És una economia 
basada en el regal o, en termes més 
generals, compartir i reutilitzar. 
D’aquesta manera es vol trencar amb 
dos elements a la vegada. El primer i ja 
esmentat és el domini de la monetarit- 
zació sobre totes les coses. Això vol dir 
a la vegada trencar també la cadena de 
demanda constant per seguir generant 
productes. Fer decréixer la producció 
perquè compartim allò ja consumit. 
El segon element, que és potser el més 
important, és fomentar espais de solida¬ 
ritat amb la necessitat de posar-li valor 
a tot. Esquerdar la consciència col·le¬ 
ctiva que tenim a base del bombardeig 
constant de la importància dels diners 


i de posar preu fins i tot a les nostres 
vides. El canvi mental és el pas previ i 
necessari per canviar els nostres actes. 
Clar que també són espais que no es 
poden entendre amb la mentalitat 
shopping, no podràs buscar la teva talla 
entre desenes de peces iguals o trobar 
justament el que estaves buscant, però 
trobaràs una diversitat més gran que en 
moltes botigues convencionals i, a més, 
sempre hi trobaràs sorpreses. 


Les botigues gratuïtes 
creen el valor d'ús vers 
el valor monetari, són 
espais on compartir 


Un altre exemple que trobem al nostre 
barri és la Xarxa d’ïntercanvi de Sants 
(XIS), que realitza mercats d’inter¬ 
canvi a la Plaça Bonet i Muixi de forma 
mensual. En aquest totes les persones 
que volen participar-hi porten tot allò 
que no utilitzen i munten paradetes. 
Altres busquen allò que els pugui servir 
i arriben a acords no monetaris; també 
s’accepta el regal. 

Podríem seguir parlant d’alternatives 
com els bancs de temps o xarxes d’inter¬ 
canvi de coneixements. Totes són reals 
i possibles. Però per a què esdevinguin 
alternatives totals al consum encara 
queda molt camí a recórrer. D’una 
banda, aquestes sempre es basen en la 
dedicació voluntària i desinteressada 
de les moltes persones que s’adonen 
del sense-sentit que vivim. Una meto¬ 
dologia que ha de competir amb una 
maquinaria que s'engreixa cada dia. 
Milions de persones treballen per 
inèrcia (o voluntàriament) en produir o 
en fomentar el consum. Per l'altre costat, 
la majoria d’aquestes alternatives viuen 
dels residus dels sobrants del mercat i 
el seu recorregut, si aquest no existís, 
seria una incògnita. El no-consum és 
una possibilitat actual, però no permet 
generar un sistema alternatiu per sí 
mateix. 



El monstre invisible 


Helena Morxillas Rodríguez 


N o he estat mai un bon 
exemple de poc consum. 
Com tantes de nosaltres, 
he desitjat comprar coses: 
roba, cosmètica, tecnologia, viatges, 
experiències, algun canvi superficial. 
Com tantes de nosaltres, aquest 
desig m’ha portat en massa ocasions 
a adquirir-ho. Vivim en un sistema 
ràpid, immediat: com s’ha dit ja 
alguna vegada, vivim immerses en la 
generació constant de la satisfacció. 
Aquest sistema accelerat va propulsat 
per un monstre dissenyat per nosaltres 
mateixes que s'encarrega que no 
pensem gaire. 

Per què guanyem un sou? 
Evidentment per gastar-lo, però, per 
gastar-lo en què? I aquí arriba, potser, 
l’inici de la qüestió: per gastar-lo en 
tot! Qualsevol cosa que comprem és, al 
mateix temps, una moda passatgera 


i una necessitat imperiosa. Vivim 
rodejades d’aquests estímuls nit i dia; el 
nostre monstre frenètic ja es preocupa 
de llençar-los volant pel nostre davant 
com estrelles fugaces, assegurant-se 
que hem vist totes i cadascuna de les 
pampallugues i constel·lacions. 

Les persones som així, caiem en 
aquesta trampa en cada moment de 
les nostres mortals vides. Aleshores, 
sentim que no tenim suficients coses; 
que potser el mòbil ja no s'actualitza 
tan bé, que vestim com una “iaia” i ens 
hem de renovar o que per fer un biquini 
de pernil dolç i formatge necessitem 
una maquineta especial. 

I comprem i consumim i correm 
ràpidament a les rebaixes, i al Black 
Friday, i al Ciber Monday, i a totes les 
ofertes especials que tinguem a mà. 
Necessitem carregar moltes bosses, 
tot ens agrada i tot ens fa falta. Llums, 


sorolls, cues infinites, música, menjars 
per emportar, crits, escales mecàniques. 

Però, si en algun instant parem 
un moment i reflexionem, ràpid ens 
adonem que aquest circ no és tan 
atractiu com sembla. 

Cada vegada que consumim sense 
responsabilitat fem més gras al 
monstre subterrani. Ell, encarregat de 
llançar les precioses estrelles artificials, 
fabrica, en silenciós secret, altres coses. 
Coses que no són coses: fabrica pobresa 
a països que no semblen d’aquest món 
lluminós però que, pel cas, formen part 
del mateix planeta; fabrica recursos 
espremuts al màxim i genera conta¬ 
minació; provoca canvi climàtic, espe¬ 
culació i desigualtat. El monstre cus 
xarxes de competència i guerra; deixa 
el camí lliure al petroli encara que el 
planeta cridi que no pot respirar ni un 
dia més tant CO2. 

El monstre ens mira des de les profun¬ 
ditats i riu perquè fa el que vol amb 
nosaltres i perquè casa nostra, la Terra, 
no li importa ni una mica. És terrorífic 
apropar-s'hi i comprovar que aquest 
monstre està fet de tots els milions de 


persones que l'alimentem dia rere dia. 

Parlar de compres és parlar de 
consum, i parlar de consum és parlar 
d'economia. L'economia va estretament 
lligada a la salut del nostre planeta. 

No conec encara a gaires persones 
que, formant part d'aquest sistema 
capitalista, es defineixin no-consu- 
mistes. Totes i tots ho som, és inevitable, 
és il·lús enganyar-nos, però de nosaltres 
depèn fer-li passar gana al monstre, 
fer-lo anar més lent o proposar-li, fins 
i tot, un laberint etern. De nosaltres i 
de les nostres decisions depèn, a l'hora 
de devorar qualsevol cosa, parar-nos i 
deixar-li aquest marge al planeta, a les 
societats, al futur. 

Som l’espècie més complexa que 
existeix i, alhora, la més breu que 
haurà passat per la Terra. En els últims 
cent anys ens hem cremat nosaltres 
mateixes i també hem incendiat el 
nostre propi món. No ens queda gaire 
temps més de qualitat i potser valdria 
la pena descansar a l'aire lliure una nit 
d'estiu i poder contemplar, per atzar, 
inesperadament, una estrella fugaç de 
veritat. 

VIDES DE BARRI 

Entrevista a Rosex Mulet 


Marta Reus Fàbregas 


C uriosa, alegre i compromesa. Així 
definim a la Roser, una dona que 
viu des de fa més de quaranta 
anys al barri (gairebé tota la 
vida) i que ha dedicat la seva vida a 
l’ensenyament, però també a col·laborar 
amb diversos moviments educatius i 
socials al llarg dels anys. 

Va començar magisteri una mica per 
casualitat, animada per la seva àvia que 
ho considerava una bona opció per una 
noia, però sense preveure que realment 
seria tan important per a ella. També 
per atzar va acabar sent alumna del 
primer grup de l'Escola de Mestres de 
l’Autònoma que, amb un equip de profes¬ 
sorat molt professional i amb l’objectiu 
molt clar en la formació de mestres tot 
recuperant el model educatiu de l’Escola 
de la República, li van transmetre la 
«passió» per l’Educació. 

Un cop acabada la seva època d'estudis, 
la Roser ha treballat en diferents escoles 
«on totes han estat font d'aprenentatge, 


sigui per un motiu o un altre». Des 
de treballar amb pocs recursos i opti- 
mitzar-ne al màxim fins a formar part 
de projectes de coeducació o d’escola 
inclusiva, que han estat possibles pel 
fet que existia un equip de mestres i un 
col·lectiu de famílies treballant conjun¬ 
tament. «Crec que es cabdal el paper de 
la comunitat educativa per fer realitat 
un projecte». 

La Roser també va estar implicada en 
els moviments feministes que a partir 
de les Primeres Jornades Feministes 
del 76 van animar l’aparició d’associ¬ 
acions i grups de dones als barris. En 
aquells moments les reivindicacions 
es centraven en la defensa de la llei de 
l’avortament i el divorci. A Sants, a finals 
dels 70 i començament dels 80, també 
es va crear un grup al Centre Social. 
«Hi vaig participar un temps però, 
finalment, el ritme i dinàmica de treball 
a l’escola va passar per davant, sense 
per això deixar de banda el feminisme i 
continuar treballant des d’una perspec¬ 
tiva coeducativa». 

«Tot i que no he fet gaire vida al barri, 


perquè l’escola m’ha xuclat, sempre 
he intentat estar-hi vinculada» ens 
comenta la Roser, que des de fa quatre 
anys col·labora amb la Biblioteca de 
Can Batlló i fa sis o set anys forma 
part de l’Assemblea Groga de Sants, 
que agrupa famílies i professionals de 
diferents centres educatius públics (des 
de bressol a primària i secundària) del 
nostre barri. En un principi l’Assemblea 
es va constituir arrel de les retallades 
de recursos tan materials com humans 
que s’han patit durant aquest darrers 
anys a l’educació, però no només és això, 
ens diu «des de l’Assemblea treballem 
perquè el sistema educatiu garanteixi, 
a més de qualitat, equitat, inclusió 
i cohesió social a tota la població 
educativa». 

Donem les gràcies a la Roser per 
oferir-nos el seu temps. Tot i estar 
convençuda que hi ha gent al barri que 
pot explicar millor el teixit associatiu, 
creiem que la Roser també forma part de 
les «Vides de barri» que enriqueixen la 
diversitat local. 



Roser Mulet 


FOGONS DE TEMPORADA 

Volem el pa sencer 



Sònia Roncero Tomàs 


Volem el pa sencer. Sí, però... quin tipus 
de pa? 

Ara, més que mai, ens comencem a 
preocupar per saber no només d'on 
vénen els productes que consumim, 
sinó també de què estan fets aquests 
productes. Tomàquets? De kilòmetre 
zero... Peix? Pescat a la nostra costa... 
Galetes? No tindran oli de palma? Fora, 
l'oli de palma! I el iogurt, de soja o sense 
lactosa. 

Tot i això, encara hi ha aliments que 
es lliuren d’aquests judicis. El pa n’és 
un exemple. El pa és un dels productes 
més bàsics de la nostra dieta que, tot i 
haver patit una davallada en el consum 
durant els últims anys, també s’ha vist 
afectat per la revolució gastronòmica: 
actualment trobem més de 300 varietats 
al mercat. Ja no només triem entre pa 
integral i normal, sinó que n'hi ha de 
sègol, de civada, d’espelta, amb o sense 
sal, per celíacs, de massa mare, sense 
llevat... i això sense comptar els diferents 
formats que tenim a l'abast. 

Tanmateix, més enllà del tipus de pa, 


el que crida més l'atenció és que en són 
ben pocs aquells que analitzen quin 
és el seu origen quan, en canvi, sí que 
ho solen fer amb d’altres aliments que 
consumim. La passivitat amb la que 
molts de nosaltres anem al forn del barri 
i demanem el pa de sempre, ni tan sols 
sorprèn. Perquè... siguem sincers... algú 
ha demanat mai a la fornera l’etiqueta 
o el llistat d’ingredients de la baguette? 
O, ens hem qüestionat mai el procés de 
producció del pa de pagès? Comprar el 
pa a un comerç tradicional enlloc del 
supermercat, no ens assegura que el 
producte sigui de millor qualitat. De fet, 
més de la meitat del pa que consumim 
és congelat i probablement el producte 
sigui el mateix tan a un establiment 
com a l’altre. La confiança ens cega? O és 
que no ens preocupa? 

Si considerem aquesta situació com 
un problema, la solució és ben fàcil: no 
es tracta de boicotejar els enemics del pa 
de qualitat i proximitat, sinó d'educar- 
nos en la curiositat i acostumar-nos a 
preguntar. Donar suport al petit comerç 
i al canal tradicional (que han perdut 
quota de mercat durant els últims anys 
degut a l’acceleració del ritme de vida i 


a la facilitat de comprar-ho tot al mateix 
centre), i recuperar la tradició de parlar 
amb la persona que ens atén sobre el 
producte que estem comprant. No només 
establirem llaços més estrets amb les 


veïnes i els veïns, sinó que donarem 
valor a la seva feina i coneixerem de 
primera mà el que mengem, alimentant 
així cos, ment i xarxa social. 




INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


la cel 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



CUINÀ DE BARRI 




a cfescudell 



SANTS. PAÏSOS CATALANS 
93 422 16 13 WWW.TDK.CAT 


lü RIMÍ flCRElX 

CAMVlfí 

HAFETA OBERTA 
DIJOUS I DIVENDRES 
18 A 22:30H 



COL·LECTIUS I TALLERS: 


C/JOCS FLORALS HO-2 | MÉS INFO: WWW.CANVIES.ORG 



























10 I Barri Creatiu 


desembre de 2017 I B* 215 



LLIBRES 


ArgelagueSy la memòria de les dones de Gemma Ruiz 


Conxita Parra Enfedaque 


Remou i commou; sacseja 
i emociona. Gemma Ruiz, 
amb la seva primera novel·la, 
Argelagues, ens fa un regal 
immens. Ens apropa a la 
història de les dones de casa 
seva, de l'àvia, la mare i la 
tieta, els dóna veu perquè ens 
contin com s’ho van fer per 
viure i sobreviure en el món 
hostil, masclista i patriarcal de 
fa quasi cent anys, en moltes 
coses potser no tan diferent del 
d'avui. I elles, tot fent memòria, 


ens omplen de records que són 
camí de vida, de la seva i de la 
nostra. Vida de les dones tan 
oblidades quan es tracta de fer 
crònica. 

Tot comença a Castellterçol, 
a pagès, amb l'àvia Remei 
que emprèn el viatge cap a 
ciutat, Sabadell, cap i casal 
del tèxtil a principis del segle 
XX. La nissaga segueix amb 
el naixement de la filla, ja a 
Sabadell, i amb l’arribada de 
la jove, que com tantes de les 
nostres besàvies, àvies i mares 
viatja cap al nord buscant una 
vida millor. De la seva veu 


assistim al desenvolupament 
d’una indústria, al creixement 
d’una ciutat i, sobretot, al dia a 
dia laboral i familiar de les tres 
cosidores protagonistes, amb 
les seves misèries i alegries, 
amb la cruesa i la tendresa 
compartint puntades d’un 
mateix vestit. 

Ens feia falta aquesta 
novel·la valenta i honesta, 
amb el contingut i amb el 
llenguatge que empra. Perquè 
Gemma Ruiz ha escollit fer-nos 
gaudir de la rica llengua de 
l’àvia, del dialecte, de les 
paraules poc comunes en la 


parla estandarditzada que 
ens trobem avui. Pot costar 
al principi seguir el seu joc 
narratiu, on la veu que ens 
acompanya deixa pas al 
pensament de les protago¬ 
nistes, a expressions i renecs, 
per després seguir donant-nos 
la mà per transitar per la 
història, però tot seguit ens hi 
afegim amb alegria, perquè la 
llengua s’ho mereix i nosaltres 
també. Ens mereixem aquesta 
història i celebrem tenir-la i 
poder-ne gaudir. 


Argelagues. Editorial Proa, 2016 


VINYETA 


Black Fxiday 


per Helena Morillas Rodríguez 



POESIA 

Paraules (I) 

per Sònia Moll Gamboa 

I què has de fer si t’han tornat a fugir totes, 
si s’han perdut altra vegada 
per les quadrícules de la ciutat 
i han arribat a la mar 
i se les ha endut un mal oratge. 

L’horitzó no és cap línia 
i el silenci no és cap calma. 

I ara que les vols no les demanis, 

que no et volen elles per més que les cridis, 

que diràs sang, 

i por 

i desig 

i et ballaran burletes davant dels ulls, 
i es riuran de tu i de la teva poca traça. 

I tornaran a deixar-te a les fosques. 


'IDéu en algun lloc’. Sònia Moll. Eumo. 2014 


Escriu a La Burxa 

i col·labora a la 
comunicació popular i 
autogestionada! 

laburxa@amail.com 

COL·LECTIUS DEL BARRI 


ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública, 
assembleagrogasants.blogspot 
.com 

assembleagrogasants@gmail. 

com 

@AssGrogaSants 


CASTELLERS DE SANTS 

Assajos dimarts i divendres. 
borinots@borintos.cat 
Local d’assaig: Escola Jaume I. 
C/ Comtes de Bell-lloc, 86 


COOPERATIVA DE CONSUM 
PANXACONTENTA 

Grup de consum crític 
Dijous de ígh a 22h 
panxacontenta.wordpress.com 


PEM FRONT AL TURISME A 
SANTS 

Comissió de l'ABS per afrontar la 
massificació turística a Sants 
http://frontturisme.sants.org 


GRUP D’HABITATGE DE SANTS 

Col·lectiu pel suport mutú da¬ 
vant les problemàtiques d'habi¬ 
tatge 

https://www.facebook.com/ 
GrupHabitatgeSants 
Diumenges a les i6h. 

Pl. Joan Corrades 


HORTET DE LA FARGA DE 
SANTS 

Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

LA LLEIALTAT SANTSENCA 

Espai per a usos veïnals coopera¬ 
tius i de cultura popular 
https://www.lleialtat.cat/ 

C/ Olzinelles, 31 


LAPAH 

Plataforma d’afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 

SANTS. TV 

Televisió comunitària de Sants 

http://sants.tv 

contacte@sants.tv 

UNIVERSITAT LLIURE A SANTS 

http://sants.unilliure.cat 

unilliure@gmail.com 


CSA Can Vies 

C/ Jocs Florals, 40 

Assembea dimecres a les 19I1 
Kfeta dimaxts i dijous de i8h a 22I1 
https://canvies.banisants.oig 
canvies@gmail.com 
@SomCanVies 


ACCIÓ LLIBERTÀRIA SANTS 

Adherida a la Federació Anar¬ 
quista de Catalunya (FAC) 
Dimecres a les 19.30I1 a Can Vies 
acciollibertariasants@riseup. 
net 

@AccLlibSants 


JÓVENS DE LES TERRES DE 
L’EBRE 

Col·lectiu per la defensa del ter¬ 
ritori 

Dijous a les 2oh 
jovensebre.blogspot.com.es 
@Jovens Ebre 


LA BURXA 

Periòdic de comunicació popular 
Primer dimarts de mes a les 2ih 
laburxa@gmail.com 
@laBurxa 


LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 


NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 


Casal 

independentista 
de Sants 

C/ Muntadas, 24 

De dilluns a divendres de i8h a 23b 

https://cis-jaumecompte.cat 

@cis.jaumecompte 


ARRAN SANTS 

Organització juvenil de l'esquer¬ 
ra independentista 
http://arran.cat/ 
sants@arran.cat 
@ArranSants 


COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 


ENDAVANT SANTS 

Organització Socialista d’Allibe¬ 
rament Nacional 
http://www.endavant.org 
@EndavantSants 


PUNT D’INFORMACIÓ LABORAL 

Assessorament laboral 
Dilluns de i8:3oh a 2ih 
COS Barcelonès 


Can Batlló 
C/ Constitució, 19 
C/11 de juny de 2011 

Espai veïnal autogestionat 
Dilluns a dijous de íoh a i;h i de 
i8h a 2ih 

Divendres de íoh a 13b I de i8h a 22b 
Dissabtes de loh a 21b 
https://www.canbatllo.org/ 
@CanBatllo 

CENTRE DE DOCUMENTACIÓ 
DELS MOVIMENTS SOCIALS 

Arxiu de documentació dels 
moviments socials 
Dilluns, dimarts i dijous de 
i7h-igh 

http://arxiu.laciutatinvisible. 

coop/ 

arxiudelaciutat@gmail.com 

ESPAI ARTS 

Col·lectiu d’artistes 
Dijous de io:3oh a 13I1 
@ArtsCanBatlló 

ESPAI COMUNITARI DE FORMA¬ 
CIÓ PERMANENT 

Projecte d’educació depersones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
idei6haigh 

Taller comunitari: dimarts de 
íoh a i3h i de i6h a ígh 

LA NAU 

Espai familiar 

Actualment tancat per obres 
d’acondicionament pel fred 
lanauespaifamiliar@gmail.com 
@La_Nau 

MALABARISTES INEXTREMIS 

Taller de malabars 
Dimecres de i8h a 20:45h 

ROCÒDROM 

Obert dilluns dimecres i diven¬ 
dres de i8h a 2ih 
Neteja col·lectiva dimarts de 
i8h a 2ih 

Dones escaladores dimecres de 
íoh a i3h 

TALLER COL·LECTIU D’INFRAES- 
TRUCTURES 

Taller d'infraestructures 
col·lectiu 

Dimecres de íoh a i3h i dissabte 
de íoh a 14I1 

TALLER OBERT DE MOBILITAT 

Espai d'autoreparació de vehi¬ 
cles 

Dimecres i dijous de i7h a 2oh 
Divendres ioh-i3h 


Centre Social 
de Sants 

C/ Olzinelles, 30 

Associació de veïns I veïnes de 
Sants 

Dilluns a divendres de íoh a 13I1 i de 
i8h a 2ih 

www.centresocialdesants.org 

csocialsants@gmail.com 


ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de i8:3oh a 20:30h 
salvemlespensions.wordpress. 
com 

salvemlespensions@gmail.com 

@Salvemlespensions 


Casal de Joves 
de Sants 

C/ Alcolea cantona¬ 
da cl Violant d’Hon 
gria 

@casaljovesants 

casaljovesants.wordpress.com 

casaljovesants@gmail.com 


Si trobes afaitar el teu 
col·lectiu et pots posaren 
contacte amb nosaltres a: 
laburxa@qmail.com 



Segueix 
La Burxi 


egeix i difon 


Segueix-nos a la xarxes i podràs 
descarregar l’edició digital 


0 0 

/laburxa @laburxa 


EL TEU DENTISTA 
DEL BARRI 

Dr. Marçal 
Solanas i 
Esquerra 

ODONTÒLEG Col. num. 2325 




(putxinel·lis 


Menú migdia 10€ 
Menú pizza 8€ 
Servei a domicili 


Carrer d’Olzinelles, 96, lr. Carrer de Salou, 23. 080014 

«8014 BARCELONA Tel. 936112485 - 616807668 

Tel. 93.332.04.19 Horari: de 13.30 a 16h i de 20.30 a 24h 

Dilluns tancat tot el dia - Dimarts matí tancat 

mail: msolanasdentist@infomed.es www.restauranteputxinellis.com 

La Gallina de Metal 

La Gallina de Metal actuant a la Rambla de Badal 


Parlem amb Inés Guardia, artista de circ, la Gallina de 
Metal, projecte que vol trencar amb les limitacions socials 
d'aquest art 


Redacció 


Que és la Gallina de Metal? 

La Gallina de Metal és la meva 
companyia personal on a vega¬ 
des col·laboren altres artistes. És 
un segell que utilitzo per a tot el 
que faig al marge de la contrac¬ 
tació oficial. L'utilitzo per dife¬ 
rents projectes petits que realit¬ 
zo per diferents llocs i espais. 

Ouines activitats o projectes es 
realitzen des de la Gallina de 
Metal? 

Jo faig classes des de fa molts 
anys, tant en centres cívics com 
en altres espais que són més al¬ 
ternatius, per a diferents tipus 
de persones. A la Rambla Ba¬ 
dal amb Pavia faig espectacles 
al carrer durant els diumenges 
sempre que puc, normalment 
en els mesos de primavera i es¬ 
tiu. Utilitzo una estructura que 
munto i desmunto cada vegada 
per poder fer les acrobàcies aèri¬ 
es. Aquí intento també integrar 
a les persones a qui dono classes 
perquè l'art també ha de poder 
ser una sortida laboral. 

Ouin tipus de persones 
s'acosten a la Gallina de 
Metal? 

A les classes que dono normal¬ 
ment són joves, universitaris 
de classe mitjana que busquen 
amb el circ poder expressar-se o 
fer alguna cosa que els agradi. La 
majoria estudien o treballen en 
coses que no els motiven ni hi 
tenen passió. Al carrer en canvi 
s'acosten molts infants i adoles¬ 
cents, famílies de classes més 
humils per a qui molts cops és el 
seu únic contacte amb el circ. 


Com veus el món del circ 
actualment? 

Fan falta espais. Hi va haver un 
gran canvi a Barcelona quan va 
desaparèixer la Macabra. Com 
a espais importants ara mateix 
està l'Ateneu Popular de Nou 
Barris, l'escola Rojelio i la Cen¬ 
tral del Circ. La Rojelio és una 
escola molt cara i la Central del 
Circ és una sala d'assaig molt eli- 
tista. Per fer actuacions només 
hi ha l'Ateneu i altres sales més 
alternatives, Gente Colgada, TOt- 
to i altres petites dedicades al 
Clown. En general tot és de paga¬ 
ment i poc accessible. Tampoc hi 
ha cultura de circ com a especta¬ 
dors, el circ sempre ha estat l'art 
més marginal. Als festivals com 
el Grec només contracten com¬ 
panyies de fora. S'ha creat una 
esfera d'elit amb el circ contem¬ 
porani. Una idea molt allunya¬ 
da de la gent. Unes companyies 
que, a més a més, en països com 
França estan subvencionades. 

En canvi, sembla que estigui 
de moda fer circ. 

Sí que ho està, però com exerci¬ 
ci físic o hobby. Hi ha molts llocs 
on donen classes, sales o centres 
cívics, com la nau de Can Batlló. 
Però no hi ha espais d'entrena¬ 
ment lliure, sortida professio¬ 
nal, espais d'actuacions, ni su¬ 
ports institucionals; més aviat 
traves. El circuit professional és 
molt petit i cada cop més elitis- 
ta. Abans amb la Macabra, que 
era una casa okupada, van sor¬ 
tir molts artistes, es podia entrar 
lliurement i tothom hi tenia ac¬ 
cés. 

Què va passar? 

L'ajuntament la va desallotjar 
i, després, amb la gran deman¬ 
da i reivindicació de circ que va 
suposar això van fer la Central 
del circ. On s'ha de pagar quota, 
només poden entrenar persones 


acreditades com a professionals 
i hi ha places limitades. A més, 
aquest espai es veu molt limitat 
perquè quan venen companyies 
de l'estranger queda pràctica¬ 
ment copat. Però el que més em 
preocupa no és el circuit profes¬ 
sional, sinó que el circ no arribi 
a la gent. 

Es pot viure de l'art del circ? 

Et permet viure si et trenques el 
llom treballant. Però és un sector 
molt complicat. A nivell de con¬ 
tractació, per exemple, les perso¬ 
nes que fem circ estem subjec¬ 
tes al conveni d'artistes i toreros 
que està des de l'època de Pa- 
quito (Franco). Aquest no té en 
compte la realitat que vivim els 
artistes més modestos allunyats 
dels focus de l'elit i la fama. No¬ 
més cotitzem el dia d'actuació 
amb una gran retenció d'hisen¬ 
da, el 39%, perquè és un treball 
amb molt de risc. Però una actu¬ 
ació és el resultat de moltes ho¬ 
res d'entrenament que no es re¬ 
tribueixen. Si tens alguna lesió 
normalment és en aquest perío¬ 
de, i per tant no estàs cobert per 
la seguretat social. 

Els artistes esteu molt 
desprotegits en la 
contractació? 

Totalment. I no només això, sinó 
que en la nostra vida això és un 
problema molt gran. Per exem¬ 
ple per llogar un pis no pots pre¬ 
sentar nòmines regulars ni un 
salari. 

I als centres cívics? 

Com a tallerista el conveni és 
molt precari i quasi tots els 
diners dels centres cívics se'ls 
emporten les empreses de ges¬ 
tió i no els talleristes, que som 
qui donem vida a aquests espais. 
Hi ha molt pocs espais que de¬ 
penguin d'una gestió veïnal. La 
majoria està en empreses que 
a més són subvencionades per 
Testat i l'ajuntament que les 
contracta. La força social i políti¬ 
ca d'aquests espais està en els ta¬ 
lleristes, que som els protagonis¬ 


tes, i en canvi els beneficis se'ls 
emporten les empreses. No ho 
consideren ni una feina i molta 
gent s'ha de constituir com a fals 
autònom per poder treballar en 
aquests espais. 

1 a nivell de carrer com està la 
situació per treballar? 

En realitat no es pot treballar al 
carrer. Cal demanar un permís 
d'activitat i és arbitrari que te'l 
donin. Demanar un permís vol 
dir presentar una assegurança 
que val més de cent euros. Es a 
dir que has de pagar per poder 
actuar al carrer. Al carrer hi ha 
moltes dificultats i jo ho faig per 
amor a Tart més que per gua¬ 
nyar diners. 

Que suposa això pel món del 
circ o la cultura? 

Per mi, sortir al carrer és impor¬ 
tant perquè estàs creant la ne¬ 
cessitat a la gent de veure art. 
S'ha de despertar l'interès per 
l'art, estimular-lo. La majoria de 
gent del carrer no anirà al Grec, 
ni al Nacional. A mi m'interes¬ 
sa aquesta gent i per això vaig 
jo al carrer. És important que hi 
hagi art gratuït. L'espai públic 
ha de ser realment públic i hem 
de recuperar-lo, sinó serà només 
un aparador. Quan va sorgir la 
guerra de Síria em va sorgir la 
necessitat de tornar al carrer, en 
concret al meu barri on em puc 
trobar amb les meves veïnes. Re¬ 
conèixer-lo com un espai artístic 
propietat de totes. 

Quina importància creus que 
té l'art per les persones? 

Per mi l'art és una forma de 
transformació social o com a 
mínim hauria de ser així. Neix 
d'una manera col·lectiva i social. 
És important aportar quelcom a 
la gent i que la gent em pugui 
aportar alguna cosa a mi. 

L'art serveix per a connectar-te 
amb el teu ésser més autèntic. 
L'educació que vivim és una re¬ 
ducció i acotació de Tésser hu¬ 
mà. L'art et permet trencar les 
limitacions, ser lliure, connectar 
amb el teu jo més original. 


Sara Medina Peris 

-No sé per què sempre li treus 
importància, Santi. 

-No li trec importància, Inés. No¬ 
més dic que no és el mateix que 
un continent sencer es mori de 
gana que un tio et cridi «bom- 
bón» pel carrer. 

-Posar les merdes del món en 
ordre de prioritats és una imbe¬ 
cil·litat. 

En sortir del cinema es van diri¬ 
gir cap al mercat d'Hostafrancs 
on es dirien bona nit. La Inés 
caminava amb les mans rere 
l'esquena, encongida com una 
familiar que espera males notí¬ 
cies a un hospital -una motxilla 
quechua quedava entre els seus 
braços- i mirava a terra com si hi 
hagués un poema escrit al pa¬ 
viment. Estàs bé? Estic pensant. 
I en què penses? En la conver¬ 
sa d'abans. En Santi es va sentir 
incòmode de nou. Just abans de 
seure a la butaca del cinema, ella 
havia sentenciat: el pirop és una 
mostra de poder, Santi, la neces¬ 
sitat de recordar-nos qui mana 
aquí. 

-Escolta, per què t'enfades amb 
mi? -va preguntar ell a l'alçada 
del carrer de Sants. 

-I tu per què defenses a homes 
que parlen de denúncies falses, 
de dones dolentes i que no et 
miren a la cara perquè et miren 
Tescot? Aquests són els mateixos 
que ens diuen histèriques i para¬ 
noiques. Els que ens qüestionen 
sempre i fan bromes del lleixiu. 
-Crec que t'estàs passant, Inés. 
-Doncs jo crec que t'indignes 
amb la gana al món, però ni t'im¬ 
mutes amb el recompte de do¬ 
nes mortes. 

-Sempre vas més enllà amb tot 
el que dic, d'acord? Ens fiques a 
tots al mateix sac. 

La Inés va parar en sec, va pren¬ 
dre aire i va parlar en un to més 
suau. 

-De què anava la peli que aca¬ 
bem de veure? 

-La peli que acabem de veure? 
-Sí, la peli que acabem de veure. 
De què anava? 

En Santi va negar amb el cap a 
un horitzó imaginari. 

-Vols canviar de tema, així, de 
sobte? 

La Inés el va mirar als ulls. 
-Només vull que em diguis de 
què que anava la peli, hòstia! 
-Doncs Selma, tia! L'acabes de 
veure amb mi, dels afroameri- 
cans i el dret a vot. 

-I t'has fixat en els cartells que 
duien a la marxa a Montgo- 
mery? Què deien? 

-No ho recordo, d'acord? No re¬ 
cordo què collons deien. 

Van continuar en silenci durant 
uns segons. 

-Per què amb la lluita racial no 
et sents tan atacat, eh? -va dir 
ella-. Ets home, sí, però també 
ets blanc. No eren aquells car¬ 
tells un atac a tots els blancs del 
món? No ens estan posant a tots 
els blancs al mateix sac? Digues, 
aleshores, per què et sents tant 
atacat per les dones? 

El Santi es va posar la caputxa 
del jersei. 

-Quina és la diferència? 

Ell no va dir res. 

-Quina és la diferència? -va 

insistir ella. 




















